EkBass/fiwiki-20250220-pages-articles huggingface dataset:
Sandoval (1895)

Sandoval oli Espanjan laivaston vuonna 1895 vesillelaskettu teräsrunkoinen Alvarado-luokan tykkivene, joka oli suunniteltu palvelemaan Kuubassa. == Valmistus == Alus tilattiin Clydebankiltä Skotlannista. Alus laskettiin vesille syyskuussa 1895.spanamwar.com == Palvelus == Palvelukseenoton jälkeen alus siirrettiin Kuubaan Santiagoon päällikkönään luutnantti Escandella. Espanjan-Yhdysvaltain sodan alkaessa alus osallistui Santiagon sataman miinoittamiseen. Toukokuussa alus siirrettiin Guantanamoon. Alus esti 19. toukokuuta apuristeilijä USS St. Louisia ja hinaaja USS Wompatuckia katkaisemasta lähettimenjohtoa, joka kuitenkin katkaistiin seuraavana päivänä. Aluksen jouduttua 7. heinäkuuta risteillijä USS Marbleheadin ja apuristeilijä USS Yankeen tuleen, se vetäytyi Joanlahden matalikoille. Ennen Guantanamon valtausta aluksen miehistö tuhosi aluksensa. Muutamaa päivää valtauksen jälkeen Yhdysvaltain laivasto aloitti aluksen kunnostamisen. Hinaaja USS Potomac siirsi aluksen USS Vulcanin kyljelle 9. syyskuuta 1898. Alus liitettiin Yhdysvaltain laivastoon vielä samana päivänä. Alus myytiin 1919 yksityiseksi jahdiksi, minä se jatkoi ainakin vuoteen 1924. == Lähteet == Luokka:Alvarado-luokan tykkiveneet Luokka:Espanjalaiset Espanjan–Yhdysvaltain sodan tykkiveneet
Telegramma (1869)

Telegramma oli Espanjan laivaston vuonna 1869 valmistunut puurunkoinen Activo- luokan tykkivene. == Valmistus == Alus tilattiin M. Braidilta Brooklynistä New Yorkista, missä se valmistettiin 1869. Aluksen valmistuskustannukset olivat 242 500 pesetaa ($48 500)spanamwar.com == Palvelus == Alus poistettiin laivaston alusluettelosta vuonna 1894. Espanjan-Yhdysvaltain sodan alkaessa alus oli huonossa kunnossa ja se romutettiin 1898. == Lähteet == Luokka:Activo-luokan tykkiveneet
Korkeasaari (Espoo)

Korkeasaari on yksi Espoon kaupungin ulkoilusaarista. Se sijaitsee Linholmsfjärdenin merialueella. Espoon virallisessa kaupunginosajaossa Korkeasaari kuuluu Westendiin, jonka manneralue sijaitsee runsaan kilometrin Korkeasaaresta länteen. Korkeasaaren itäpuolella sijaitsee Niittysaaret, joiden itäpuolitse kulkee Espoon ja Helsingin välinen raja. Korkeasaaren läheisyydessä on useita venesatamia, kuten Koivusaari noin kilometri koillisen suuntaan.Korkeasaari Espoon opaskartalla Korkeasaaren pinta-ala on 6,5 hehtaaria. Nimensä mukaisesti se kohoaa lähisaariaan korkeammalle, erityisesti pohjoisosastaan. Luontonsa puolesta Korkeasaari kuuluu välisaaristoon. Runsaan kilometrin verran suhteellisen vilkasliikenteisestä Länsiväylästä etelään sijaitseva saari on metsäinen ja sen rannoilla on kapea rantaniittyvyöhyke.Hentman, s. 153 Rantakallioita on lähinnä saaren länsiosassa. Saaren koillisosassa on hienohiekkainen ranta. Korkeasaaresta muutama kymmenen metriä lounaaseen sijaitsee Korkeasaaren nurmiluoto eli Högholms Gräsgrund ja muutama sata metriä länteen Korkeasaarenkupu eli Högholmskobben, joka on pienehkö kallioluoto. Högholm-nimensä saari on saanut 1600-luvulla, kenties aiemminkin. Suomenkielinen, kirjaimellisesti käännetty nimi saarelle annettiin 1900-luvun alkupuolella. Myös Espoon Suvisaaristossa Moisöfjärdenin merialueella on Högholmen-niminen saari. Kaikkiaan vastaavannimisiä saaria on Suomenlahdessa kymmenittäin. Korkeasaaren lähisaaria ovat muun muassa Tvijälp, Vehkasaari, Niittysaaret ja Käärmesaari. == Lähteet == * == Aiheesta muualla == *Tiedostopalvelu.maanmittauslaitos.fi *Venelehti: Espoo, Korkeasaari (2008) Luokka:Espoon saaret Luokka:Westend
Vladimir Stasov

Vladimir Vasiljevitš Stasov (; 2. tammikuuta 1824 Pietari, Venäjän keisarikunta – 10. lokakuuta 1906 Pietari, vanhaa ajanlaskua), oli huomattava venäläinen taidehistorioitsija ja musiikkikriitikko. Hän oli myös Pietarin keisarillisen tiedeakatemian kunniajäsen.http://lavraspb.ru/nekropol/view/item/id/220/catid/3 Aleksanteri Nevskin hautausmaan sivut Stasov julkaisi muun muassa Mihail Glinkan ja Modest Musorgskin elämäkerrat. Hän tutki myös venäläistä kansanrunoutta. ==Lähteet == Luokka:Venäläiset historioitsijat Luokka:Musiikkikriitikot Luokka:Taidehistorioitsijat Luokka:Vuonna 1824 syntyneet Luokka:Vuonna 1906 kuolleet
Johannes von Haartman

Carl Erik Johannes von Haartman (15. heinäkuuta 1869 Piikkiö – 20. heinäkuuta 1925 Helsinki) oli suomalainen asianajaja, valtiopäivämies ja Helsingin kunnallispormestari.Ylioppilasmatrikkeli 1853–1899 Johannes von Haartmanin vanhemmat olivat professori, pääjohtaja, valtioneuvos Carl Daniel von Haartman ja hänen kolmas vaimonsa Emilia Teodora Westzynthius (1835–), joiden nuorin lapsi hän oli. Hän oli naimisissa vuodesta 1919 Eugenie Helene Sabine Röslerin kanssa. Von Haartman pääsi ylioppilaaksi vuonna 1887 Turun ruotsalaisesta lyseosta, suoritti Helsingin yliopistossa oikeustutkinnon vuonna 1893 ja sai varatuomarin arvon vuonna 1896. Hän toimi asianajajana Helsingissä 1895–1902. Hän oli Helsingissä kunnallisneuvosmiehenä vuosina 1907–1918 sekä kunnallispormestarina 1905 ja uudelleen vuosina 1918–1925. Von Haartman oli aatelissäädyssä sukunsa edustaja valtiopäivillä 1897, 1899, 1900, 1904–1905 ja 1905–1906. ==Lähteet== == Aiheesta muualla == * Kenraali Mannerheim tervehtii pormestari von Haartmania sisällissodan voitonparaatissa 16.5.1918, Museoviraston Kuvakokoelmat Luokka:Suomalaiset juristit Luokka:Suomalaiset asianajajat Luokka:Helsingin pormestarit ja kaupunginjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1869 syntyneet Luokka:Vuonna 1925 kuolleet
New Frontiers

New Frontiers on Nasan vuonna 2002 aloittama miehittämätön tiedeavaruusohjelma, jonka tarkoituksena on tutkia useita eri Aurinkokunnan taivaankappaleita, mukaan lukien kääpiöplaneetta Pluto. Vuoden 2024 lopussa meneillään on kolme New Frontiers -avaruuslentoa ja yksi suunnitteilla: * New Horizons, joka laukaistiin vuonna 2006 ja teki Pluton ohilennon vuonna 2015 ja jatkoi siitä matkaansa Kuiperin vyöhykkeelle. 2019 se teki Kuiperin vyöhykkeen kappaleen, Arrokothin ohilennon. * Juno, joka laukaistiin vuonna 2011 ja alkoi kiertämään Jupiteria vuonna 2016. * OSIRIS-REx, joka laukaistiin vuonna 2016 syyskuussa asteroidi Bennuun ja pääsi sen luo 2018 ja toi näytteen Maahan 24. syyskuuta 2023. Näytteiden tuonnin jälkeen luotain nimettiin uudelleen OSIRIS-APEX:ksi ja se lähetettiin uudelle tehtävälle tutkimaan Apophis- asteroidia, joka tulee lähelle Maata vuonna 2029. * Neljäs New Frontiers -avaruuslento on suunnitteilla ja sen tarkoituksena olisi tutkia Saturnuksen Titan-kuuta. Avaruuslennon nimi on Dragonfly ja se laukaistaisiin vuonna 2028 ja pääsisi Titaniin vuonna 2034. Lennon tarkoituksena olisi tutkia kuun asuttavuutta tehden mittauksia sekä maaperänäytteiden tutkintaa kahden vuoden ajan. Luotain on suunniteltu toimivan roottoreilla ja se lentäisi kymmeniä kilometrejä tutkintapaikoista toisiin. Nasa on kannustamassa kansainvälisiä tieteilijöitä lähettämään avaruuslento-ehdotuksia avaruusohjelmaan. == Lähteet == Luokka:Nasan ohjelmat
Norman Lockyer

Joseph Norman Lockyer (1836–1920) oli englantilainen tähtitieteilijä. Lockyer oli astrofysiikan uranuurtajia ja kehtitti muun muassa Auringon protuberanssin havainnointia. Hän antoi nimen helium niistä spektroskooppisesti löydetylle uudelle alkuaineelle.Honkala 1999, s. 97 == Lähteet == * Honkala, Juho (toim.): Tähtitieteen sanakirja. WSOY 1999. ISBN 951-0-23765-5 === Viitteet === Luokka:Brittiläiset tähtitieteilijät Luokka:Vuonna 1836 syntyneet Luokka:Vuonna 1920 kuolleet
Pallasiitti

Pallasiitti on oliviinipitoinen rautameteoriitti. Pallasiitti on saanut nimensä saksalaisen luonnontieteilijän ja tutkimusmatkailijan Peter Simon Pallasin mukaan.Honkala 1999, s. 123 == Lähteet == * Honkala, Juho (toim.): Tähtitieteen sanakirja. Wsoy 1999. ISBN 951-0-23765-5 Luokka:Meteoriitit
Planetary Data System

Planetary Data System (PDS) on jaettu tietojärjestelmä, millä Nasa arkistoi dataa kerätty Aurinkokunta-avaruuslennoista PDS on aktiivinen arkisto, joka tekee käytettäviä hyvin dokumentoituja, vertaisarvioituja planeettojen dataa tutkimusyhteisölle. Sen data tulee kiertävistä, laskeutuneista ja robottisista avaruuslennoista. Sitä hallinnoi Nasan pääkonttorin Planeetta-tieteen jaosto. == Lähteet == == Aiheesta muualla == *NASA: Welcome to the Planetary Data System *Planetary and Space Science: Overview of the Planetary Data System Luokka:Nasa Luokka:Tietojärjestelmät
Jukka Holttinen

Jukka Holttinen (s. 30. marraskuuta 1965) on uransa lopettanut suomalainen pesäpalloilija. Vuosina 1986–2006 Holttinen pelasi SM-sarjassa ja Superpesiksessä 532 runkosarjaottelua Kiteen Urheilijoiden, Imatran Pallo- Veikkojen, Kiteen Pallon, Oulun Lipon ja Joensuun Mailan joukkueissa. Holttisen kasvattajaseura on Ilomantsin Urheilijat, josta hän siirtyi Tohmajärven Urheilijoiden ykkössarjajoukkueeseen ennen siirtymistään Kiteelle. Ulkopelissä Holttisen pelipaikka oli lukkarina. Holttinen valittiin 13 kertaa Itä–Länsi-otteluun. Hän toimii opettajana Tohmajärvellä Maiju Lassilan koulussa. == Saavutukset == === Pelaajana === * 3 SM-kultaa: 1991, 1998, 2000 * 4 SM-hopeaa: 1990, 1993, 2001, 2004 * 13 Itä–Länsi-ottelua: 1986–1989, 1991–1998, 2000 ** Kentän paras: 1988 * Vuoden pesäpalloilija: 1998 * Vuoden lukkari (4): 1991, 1995, 1998, 2000 * Kultainen räpylä: 1998http://www.pesis.fi/pesapalloliitto/historia/parhaat-pelaajat- kausittain/pelaajien_valinnat/ == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Suomalaiset pesäpalloilijat Luokka:Vuonna 1965 syntyneet Luokka:Elävät henkilöt
Julia Sarah Stone

Julia Sarah Stone (s. 24. marraskuuta 1997 Vancouver) on kanadalainen näyttelijä. Stonen läpimurtorooli oli vuonna 2011 julkaistussa nuortenelokuvassa The Year Dolly Parton Was My Mom, josta hänelle myönnettiin Young Artist -palkinto. Televisiossa hänet tunnetaan ehkä parhaiten sarjoista Jälkiä jättämättä ja Aftermath. Stone opiskeli psykologiaa Brittiläisen Kolumbian yliopistossa. Stone käyttää toista nimeään, jottei häntä sekoiteta australialaiseen laulajaan Julia Stone. == Nuoruus == Stone liittyi kuusivuotiaana peruskoulun näytelmäkursseille ja oli varma tulevasta urastaan jo yhdeksänvuotiaana. Koulunäytelmien jälkeen hän sai useita pieniä rooleja indie-elokuvissa. == Ura == Stonen ensimmäinen elokuvarooli oli vuonna 2009 julkaistussa lyhytelokuvassa A Brush of Red. Vuonna 2011 hän sai tunnustusta voitettuaan Young Artist -palkinnon roolistaan nuortenelokuvassa The Year Dolly Parton Was My Mom. Vuonna 2013, Stonen ollessa 16-vuotias hän sai ensimmäisen suuren televisioroolin rikosdraamasarjasta Jälkiä jättämättä. Hänen roolihahmo Lyric oli kolmiodraamaan jumittunut ilotyttö, jonka synkkä tarina on kertomisen arvoinen, sanoi Stone juteltuaan roolista äitinsä kanssa. Kanadalainen ohjaaja Lindsay MacKay valitsi Stonen päärooliin nuortenelokuvaan Wet Bum, jonka ensiesitys oli vuoden 2014 Toronton elokuvajuhlissa. Stone näytteli Bruce McDonaldin ohjaamassa draamaelokuvassa Weirdos, jonka ensiesitys oli vuoden 2016 Toronton elokuvajuhlissa. Stone valittiin Dana Copelandin rooliin Syfyn draamasarjaan Aftermath vuonna 2016. Marraskuussa 2016 ohjaajat Carlos ja Jason Sanchez kiinnittivät Stonen tähdittämään vuonna 2017 julkaistuun draamaelokuvaan Allure. Tämä oli kolmas Toronton elokuvajuhlissa julkaistu Stonen näyttelemä elokuva. == Palkinnot ja ehdokkuudet == Palkinto Vuosi Teos Kategoria Lopputulos Viite Young Artist -palkinto 2012 The Year Dolly Parton Was My Mom Best Performance in an International Feature Film—Leading Young Performer Vancouver Film Critics Circle 2015 Wet Bum Best Actress in Canadian Film Leo Awards 2015 Wet Bum Best Lead Performance by a Female in a Motion Picture Vancouver Film Critics Circle 2016 The Unseen Best Supporting Actress in a Canadian Film Leo Awards 2017 Weirdos Best Lead Performance by a Female in a Motion Picture == Lähteet == == Aiheesta muualla == * Luokka:Kanadalaiset näyttelijät Luokka:Vuonna 1997 syntyneet Luokka:Elävät henkilöt
Ahrens

Ahrens on sukunimi, joka on muun muassa seuraavilla henkilöillä: *Eduard Ahrens (1803−1863), virolainen kielitieteilijä ja pappi *Geert-Hinrich Ahrens (s. 1934), saksalainen suurlähettiläs *Kurt Ahrens Jr. (s. 1940), saksalainen kilpa-autoilija *Marlene Ahrens (1933–2020), chileläinen keihäänheittäjä ja olympiamitalisti.
Flanderin Matilda

Matilda (noin 1031 – 2. marraskuuta 1083) oli Alfred Suuren jälkeläinen, josta tuli Vilhelm Valloittajan puolisona Englannin kuningatar. Matildan haudasta löytyneen luurangon perusteella hänen tiedetään olleen varsin lyhytkasvuinen. Muita varmoja tietoja hänen elämästään ei paljoakaan ole. Matilda ja Normandian herttua Vilhelm menivät naimisiin suunnilleen vuonna 1050. Paavi vastusti avioliittoa, koska he olivat kaukaisia sukulaisia keskenään. Heille syntyi yhdeksän lasta, joista seitsemän jäi eloon lapsuuden jälkeen: Robert II, Richard (kuoli noin 1074), Adeliza, Cecilia, Vilhelm Punainen, Constance, Adela ja Henrik I. Vilhelmin sotiessa Englannissa Matilda toimi Normandian sijaishallitsijana. Vuonna 1068 Vilhelm vei Matildan Englantiin, missä hänet kruunattiin kuningattareksi. Esikoispoika Robert ja Vilhelm kiistelivät Normandian herruudesta, ja Matildan kerrotaan lahjoittaneen salaa varoja pojalleen. == Lähteet == Luokka:Englannin normannihallitsijat Luokka:1030-luvulla syntyneet Luokka:Vuonna 1083 kuolleet
Jane Colden

Jane Colden (27. maaliskuuta 1724 – 10. maaliskuuta 1766) oli amerikkalainen kasvitieteilijä. Hänet tunnetaan ensimmäisenä naisena, joka oli perehtynyt Linnén taksonomiseen järjestelmän, ja joka luetteloi ja luokitteli Pohjois- Amerikan luonnonkasveja sen mukaan. == Elämänvaiheet == Jane Colden oli kymmenlapsisen perheen viides lapsi ja toinen tytär. Hänen isänsä oli skottisyntyinen Cadwallader Colden ja äitinsä Alice Christie Colden (tai Christy Colden). Cadwallader kävi Edinburghin yliopistoa. Vuonna 1710 hän muutti Pohjois-Amerikkaan, mutta palasi Britanniaan 1715 ja avioitui Skotlannissa, josta palasi vaimonsa kanssa Amerikkaan 1716. Isä Colden toimi muun muassa New Yorkin provinssin varakuvernöörinä sekä maanmittarina. Tohtori Cadwallader Colden oli itsekin innostunut kasvitieteilijä ja oli kirjeenvaihdossa muun muassa Carl von Linnén ja Jan Fredrik Gronoviuksen kanssa. Naiset eivät saaneet 1700- ja 1800-luvuilla opetusta latinan tai kreikan kielissä, joita oleellisesti tarvitaan kasvitieteessä. Naisten kohdalla botaniikkaa pidettiin lähinnä vain ajanvietteenä, eikä vakavasti otettavana tieteellisenä työnä. Myöskään Jane ei muodollista koulutusta saanut, vaan vanhemmat hoitivat lasten koulutuksen itse. Jane oppi kasvitiedettä isältään ja kirjoista. Isältään hän oppi Linnén järjestelmän, mutta latinaa hän ei opiskellut. Isän kirjeistä on saatu tietoa Janesta ja hänen kasvitieteellisestä osaamisestaan. Jane muun muassa löysi ja luetteloi kasveja, joita toiset eivät sitä ennen olleet löytäneet. Aktiivinen botanisti Jane oli noin 25-vuotiaasta avioitumiseensa asti. Usea Jane Coldenin aikalainen piti hänen työtään arvossa, kuten John Bartram, John Clayton, Peter Collinson sekä Alexander Garden. Garden julkaisi vuonna 1756 yhden Janen lajikuvauksista julkaisussa Essays and Obsevations, Physical and Literary. Kuvaus koski Gardenia-suvun kukkaa, jonka Colden nimesi Gardenin kunniaksi. Colden ja Garden olivat kirjeenvaihdossa, ja tämän seurauksena ensimmäinen julkaisi useita tieteellisiä artikkeleita. Nykyään British Museum omistaa yhden Jane Coldenin käsikirjoituksista: Flora Nov-Eboracensis, jossa on kuvaus 341 kasvista sekä satoja piirroksia. Kasveista kerrotaan niiden tieteellinen ja kansanomainen nimi, ja monesta on kerrottu perimätietoa kasvin lääkinnällisestä käytöstä. Kirjeissä Janen kuvituksia kehutaan kauniisti väritetyiksi, mutta ilmeisesti nämä piirrokset eivät ole säilyneet, vaan käsikirjoituksen piirrokset ovat yksinkertaisia viivapiirroksia. == Myöhäiset vaiheet == Vuonna 1759 Jane Colden avioitui leskeksi jääneen skotlantilaisen lääkärin William Farquharin kanssa. Pari sai yhden lapsen. Seitsemän vuotta myöhemmin, vain 42-vuotiaana, Colden kuoli. Myös hänen lapsensa kuoli samana vuonna. Ilmeisesti Jane Colden ei jatkanut kasvitieteellistä työtään avioliiton jälkeen. == Lähteet == Luokka:Yhdysvaltalaiset kasvitieteilijät Luokka:Vuonna 1724 syntyneet Luokka:Vuonna 1766 kuolleet
Pyhä Agnes

Agnes (noin 291 – noin 304) oli roomalainen kristityn perheen tytär, jota kunnioitetaan pyhänä marttyyrina monissa kristityissä kirkkokunnissa. Hän oli kaunis ja tavoiteltu morsian, mutta Agnes oli päättänyt omistaa elämänsä Kristukselle. Kerrotaan että pettyneet kosijat ilmiantoivat hänet viranomaisille kielletyn kristinuskon harjoittamisesta. Hän sai kuolemantuomion, joka katolisen perimätiedon mukaan toteutettiin 21. tammikuuta 304, kun Agnes oli 12- tai 13-vuotias. Teloituspaikalle on rakennettu 400-luvulla Sant’Agnese in Agone kirkko. Agneksen vertauskuva on lammas, koska hänen nimensä muistuttaa latinan sanaa agnus, lammas. Hän on New Yorkin kaupungin nimikkopyhä. == Lähteet == == Aiheesta muualla == Luokka:Kristityt marttyyrit Luokka:Kuolleet lapset Luokka:290-luvulla syntyneet Luokka:300-vuosikymmenellä kuolleet
Konstantin Okulov

Konstantin Okulov (s. 18. helmikuuta 1995 Novosibirsk, Venäjä) on venäläinen jääkiekkohyökkääjä, joka pelaa KHL-joukkue TsSKA Moskovassa. Hän on edustanut KHL:ssa myös Sibiriä, josta siirtyi TsSKA:an tammikuussa 2017. Kaudella 2013–2014 Sibirissä alkaneella KHL-urallaan hän on 10.4.2020 pelannut 248 runkosarjaottelua tehopistein 62+61=123 ja 34 pudotuspeliottelua tehopistein 9+10=19.https://en.khl.ru/players/18770/ Venäjän jääkiekkomaajoukkueessa Okulov on pelannut 14 A-maaottelua.http://www.eliteprospects.com/player.php?player=160611 ==Lähteet== Luokka:Venäläiset jääkiekkoilijat Luokka:Vuonna 1995 syntyneet Luokka:Elävät henkilöt
Asko Laine

Asko Laine (s. 27. tammikuuta 1963, Lammi) on uransa lopettanut suomalainen pesäpalloilija. Vuosina 1982–1995 Laine pelasi SM-sarjassa ja Superpesiksessä 341 runkosarjaottelua vain Hyvinkään Tahkon joukkueessa. Laineen kasvattajaseura on Lammin Luja. Ulkopelissä Laineen pelipaikka oli kakkoskopparina. Laine valittiin 11 kertaa Itä–Länsi-otteluun ja 10 kertaa Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-la/ == Saavutukset == === Pelaajana === * 3 SM-hopeaa: 1983, 1992, 1994 * 4 SM-pronssia: 1982, 1987, 1989, 1990 * 11 Itä–Länsi-ottelua: 1983–1993 ** Kentän paras: 1983 * 10 Liitto–Lehdistö-ottelua: 1983–1992 * Vuoden pesäpalloilija: 1990 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1963 syntyneet Luokka:Suomalaiset pesäpalloilijat Luokka:Elävät henkilöt
Shenmue (pelisarja)

Shenmue on Segan julkaisema toimintaseikkailupelisarja, jonka kehittäjä on maineikas Yū Suzuki. Kaksi ensimmäistä osaa on julkaistu Sega Dreamcast -konsolille. Sarjaan on julkaistu kolmas osa Shenmue III pitkän tauon jälkeen. Suzukin mukaan pelisarjaan kuuluisi kokonaisuudessaan neljä tai viisi peliä. == Pelit == * Shenmue (1999), Sega Dreamcast * Shenmue II (2001), Sega Dreamcast * Shenmue III (2019) == Lähteet == == Aiheesta muualla == * Pelisarja MobyGamesissä Luokka:Videopelisarjat Luokka:Sega
Hannu Litmanen

Hannu Litmanen (s. 10. syyskuuta 1958) on uransa lopettanut suomalainen pesäpalloilija. Vuosina 1980–1992 Litmanen pelasi SM-sarjassa ja Superpesiksessä 261 runkosarjaottelua kasvattajaseuransa Siilinjärven Ponnistuksen ja Siilinjärven Pesiksen joukkueissa. Ulkopelissä Litmasen pelipaikka oli kakkospolttajana. Litmanen valittiin 11 kertaa Itä–Länsi- otteluun ja 9 kertaa Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-la/ Hannu Litmasen veljiä ovat SiiPeä valmentanut Ilmo Litmanen ja Superpesiksessä pelannut Heikki Litmanen sekä veljenpoikiaan Superpesiksessä pelaavat Matias Litmanen ja Henri Litmanen. == Saavutukset == === Pelaajana === * 1 SM-hopea: 1986 * 11 Itä–Länsi-ottelua: 1980–1990 ** Kentän paras (2): 1984, 1989 * 9 Liitto–Lehdistö-ottelua: 1981–1982, 1984–1990 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1958 syntyneet Luokka:Suomalaiset pesäpalloilijat Luokka:Elävät henkilöt
Riku Kytösalmi

Riku Kytösalmi (s. 23. syyskuuta 1970 Imatra) on uransa lopettanut suomalainen pesäpalloilija. Vuosina 1988–2002 Kytösalmi pelasi SM-sarjassa ja Superpesiksessä 330 runkosarjaottelua Imatran Pallo-Veikkojen, Oulun Lipon ja Koskenkorvan Urheilijoiden joukkueissa. Kytösalmen kasvattajaseura on Imatran Pallo-Veikot. Ulkopelissä Kytösalmen pelipaikka oli kolmospolttajana. Kytösalmi valittiin 10 kertaa Itä–Länsi-otteluun ja 3 kertaa Liitto–Lehdistö- otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-kr-ko/ == Saavutukset == === Pelaajana === * 3 SM-kultaa: 1991, 1994, 1998 * 4 SM-hopeaa: 1989, 1990, 1993, 1995 * 10 Itä–Länsi-ottelua: 1989, 1991–1998, 2002 * 3 Liitto–Lehdistö- ottelua: 1990–1992 * Vuoden jokeri: 2002 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1970 syntyneet Luokka:Suomalaiset pesäpalloilijat Luokka:Elävät henkilöt
Henrietta Maria

Henrietta Maria (25. marraskuuta 1609 Pariisi, Ranska – 10. syyskuuta 1669 Colombes, Ranska) oli ranskalainen prinsessa, josta tuli Kaarle I:n puolisona Englannin kuningatar. Kuninkaat Kaarle II ja Jaakko II olivat hänen poikiaan. == Suku == Henrietta Maria oli Ranskan kuninkaan Henrik IV:n tytär ja hänen veljensä oli Ludvig XIII. Hänen isänsä murhattiin Henrietta Marian ollessa pikkulapsi. == Avioliitto ja kuningatar == Henrietta Maria naitettiin yhdeksän vuotta vanhemmalle Kaarlelle 15-vuotiaana. Avioliitto solmittiin 13. kesäkuuta 1625 edustajan välityksellä – Henrietta ei ollut läsnä. Kaarle oli tavannut hänet vuonna 1623 Pariisissa, matkallaan Espanjan hoviin avioliittoneuvotteluihin prinsessa Maria Annasta. Alkuaika Englannin hovissa oli hankalaa, mutta vähitellen Kaarle rakastui eloisaan vaimoonsa. Hänen avoimesti hovissa harjoittamansa katolinen uskonsa suututti kuitenkin monia englantilaisia. Pahennusta aiheuttivat myös Henrietta Marian järjestämät näytelmät, joissa kuningatar ja hänen hovineitonsa näyttelivät puherooleja. Sisällissodan lähestyessä Henrietta Maria aktivoitui poliittisesti ja koetti hankkia puolisolleen tukea mantereelta. Kaarlen teloituksen jälkeen vuonna 1649 hän asui loppuikänsä Ranskassa. == Lapset == Henrietta Marialla ja Kaarlella oli yhdeksän lasta, joista kahdesta tuli kuningas. Moni lapsista kuoli hyvin pienenä, kuusi lasta eli aikuisiksi asti. * Kaarle Jaakko, Cornwallin herttua, 13. maaliskuuta 1629 – 13. maaliskuuta 1629, kuoli heti synnytyksen jälkeen. * Kaarle II, Englannin kuningas, 29. toukokuuta 1630 – 6. helmikuuta 1685, ei laillisia perillisiä. * Maria, Princess Royal ja Orania- Nassaun prinsessa, 4. marraskuuta 1631 – 24. joulukuuta 1660, hänellä oli perillisiä (Vilhelm III). * Jaakko II, Englannin kuningas, 14. lokakuuta 1633 – 16. syyskuuta 1701, hänellä oli perillisiä (Maria II ja Anna). * Elisabet, Englannin prinsessa, 29. joulukuuta 1635 – 8. syyskuuta 1650, ei perillisiä. * Anna, Englannin prinsessa, 17. maaliskuuta 1637 – 8. joulukuuta 1640, kuoli nuorena, ei perillisiä. * Katariina, Englannin prinsessa, 29. tammikuuta 1639 – 29. tammikuuta 1639, kuoli heti synnytyksen jälkeen. * Henrik, Gloucesterin herttua, 8. heinäkuuta 1640 – 18. syyskuuta 1660, ei perillisiä. * Henrietta Anna, Englannin prinsessa, 16. kesäkuuta 1644 – 30. kesäkuuta 1670, hänellä oli perillisiä. == Lähteet == == Aiheesta muualla == * * Luokka:Englannin kuninkaalliset Luokka:Vuonna 1609 syntyneet Luokka:Vuonna 1669 kuolleet
Jarmo Rönkä

Jarmo Rönkä (s. 31. elokuuta 1957 Maaninka) on uransa lopettanut suomalainen pesäpalloilija. Vuosina 1978–1992 Rönkä pelasi SM-sarjassa ja Superpesiksessä 342 runkosarjaottelua Kiteen Urheilijoiden, Kouvolan Pallonlyöjien ja Kiteen Pallon joukkueissa. Röngän kasvattajaseura on Maaningan Mahti. Ulkopelissä Röngän pelipaikka oli ykkösvahtina. Rönkä valittiin 10 kertaa Itä–Länsi- otteluun ja 11 kertaa Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-la/ == Saavutukset == === Pelaajana === * 10 Itä–Länsi-ottelua: 1979–1987, 1991 * 11 Liitto–Lehdistö- ottelua: 1978–1988 * Vuoden pesäpalloilija: 1985 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1957 syntyneet Luokka:Suomalaiset pesäpalloilijat Luokka:Elävät henkilöt
Mihail Naumenkov

Mihail Naumenkov (s. 19. helmikuuta 1993 Moskova, Venäjä) on venäläinen jääkiekkopuolustaja, joka pelaa KHL-joukkue TsSKA Moskovassa. Hän on edustanut KHL:ssa myös Admiralia, jossa aloitti KHL-uransa kaudella 2013–2014, mutta siirtyi jo kesken kauden TsSKA:an. 10.4 2020 mennessä pelaamissaan 302 KHL:n runkosarjaottelussa kerännyt tehopisteet 9+40=49 ja 73 pudotuspeliottelussa tehopisteet 3+7=10. https://en.khl.ru/players/16400/ ==Lähteet== Luokka:Venäläiset jääkiekkoilijat Luokka:Vuonna 1993 syntyneet Luokka:Elävät henkilöt
Anja Rummukainen

Anja Ilmi Päivikki Rummukainen (12. kesäkuuta 1939 Enso – 22. heinäkuuta 2003 Helsinki) oli suomalainen pesäpalloilija. Vuosina 1958–1978 Rummukainen pelasi naisten SM-sarjassa 150 runkosarjaottelua Helsingin Pallo-Tovereiden ja Puna- Mustien joukkueissa. Ulkopelissä Rummukaisen pelipaikka oli polttolinjassa. Rummukainen valittiin 13 kertaa Itä–Länsi-otteluun.Pelaajakortti pesis.fi .xcl http://www.pesis.fi/kilpailu/pelaajakortit/naiset-r/ == Saavutukset == === Pelaajana === * 8 SM-kultaa: 1958, 1959, 1963, 1970, 1972, 1974, 1975, 1976 * 9 SM-hopeaa: 1960, 1961, 1962, 1966, 1967, 1968, 1969, 1971, 1973 * 3 SM- pronssia: 1964, 1965, 1977 * 13 Itä–Länsi-ottelua: 1961–1974 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Suomalaiset pesäpalloilijat Luokka:Vuonna 1939 syntyneet Luokka:Vuonna 2003 kuolleet
Bertha Crawford

Bertha May Crawford (1886 Toronto – 26. toukokuuta 1937 Toronto) oli kanadalainen oopperalaulaja, äänialaltaan sopraano. Hän opiskeli Edward Schuchin johdolla Torontossa ja suoritti opintoja lisäksi Lontoossa sekä Milanossa. Hän debytoi vuonna 1913 Venetsiassa Gildan roolissa Giuseppe Verdin oopperassa Rigoletto. Hän esiintyi useissa italialaisissa oopperataloissa ja lisäksi muun muassa Moskovassa, Helsingissä sekä Varsovassa. Hän palasi Euroopasta Torontoon noin vuonna 1935 ja kuoli siellä pari vuotta myöhemmin. Hän sai osakseen ihailua etenkin Rosinan, Violettan ja Gildan roolien tulkitsijana.The Canadian Encyclopedia: Bertha Crawford == Lähteet == Luokka:Kanadalaiset oopperalaulajat Luokka:Sopraanot Luokka:Vuonna 1886 syntyneet Luokka:Vuonna 1937 kuolleet
Jukka Kulomaa

Jukka Kulomaa (s. 1953) on suomalainen filosofian tohtori ja historiantutkija. Hän toimii Maanpuolustuskorkeakoulun sotahistorian dosenttina.Heinola 1918 : kapinan aika-kirjan esittely Heinolan kaupungin sivuilla == Teoksia == * Äänislinna : Petroskoin suomalaismiehityksen vuodet 1941-1944. Historiallisia tutkimuksia 148. Suomen historiallinen seura, Helsinki 1989, uusi painos Suomalaisen Kirjallisuuden Seura, Helsinki 2013, ilmestynyt venäjäksi nimellä Финская оккупация Петрозаводска 1941-1944. A. N. Reminov, Petrozavodsk 2006 * Käpykaartiin? 1941-1944 : sotilaskarkuruus Suomen armeijassa jatkosodan aikana, Helsingin yliopiston väitöskirja. Painatuskeskus, Helsinki 1995 * Suursotien vuosisata : sodan ja taistelun kuva 1900-luvulla ; toim. Ari Raunio ; kirj. Ari Raunio, Pasi Kesseli, Jukka Kulomaa. Maanpuolustuskorkeakoulu, sotahistorian laitos julkaisusarja 2, n:o 8. Helsinki 2002 * Syvään taisteluun : johdatus Neuvostoliiton maavoimien sotataitoon 1917-1991. Maanpuolustuskorkeakoulun sotahistorian laitoksen julkaisuja. Helsinki 2004, 2. painos 2007 (Teos digitoituna Doriassa) * Punaisen Afganistanin puolesta 1979-1989 : Neuvostoliiton interventio, sota, sotataito. Maanpuolustuskorkeakoulun sotahistorian laitoksen julkaisusarja 2 nro 17. Helsinki 2011 (Teos digitoituna Doriassa) * Heinola 1918 : kapinan aika ; kirj. Jukka Kulomaa, Leena Kekkonen. Heinolan kaupunginmuseon julkaisuja 27. Heinola 2017 * Tuleva sota : ennustamisen sietämätön vaikeus ; toim. Vesa Tynkkynen ; artikkelien kirjoittajat Petteri Jouko, Petteri Lalu, Jari Leskinen, Pasi Kesseli, Jukka Kulomaa, Jussi Pajunen, Jukka Pennanen, Ari Raunio, Vesa Tynkkynen. Maanpuolustuskorkeakoulu - Edita, Helsinki 2017 (Teos digitoituna Doriassa) == Toimitustöitä == * Teloitettu totuus : kesä 1944 ; toimittaneet Jukka Kulomaa ja Jarmo Nieminen. Ajatus, Helsinki 2008 == Lähteet == == Aiheesta muualla == * Video Heinola 1918 : kapinan aika-teoksesta Youtubessa Luokka:Suomalaiset historioitsijat Luokka:Vuonna 1953 syntyneet Luokka:Elävät henkilöt
Johanna Vikman

Johanna Vikman (s. 5. syyskuuta 1978 Köping, Ruotsi) on uransa lopettanut suomalainen pesäpalloilija. Vuosina 1998–2014 Vikman pelasi naisten Superpesiksessä 330 runkosarjaottelua Vimpelin Vedon, Peräseinäjoen Toiveen ja Kirittärien joukkueissa. Vikmanin kasvattajaseura on Vetelin Urheilijat. Ulkopelissä Vikmanin pelipaikka oli ykkösvahtina. Vikman valittiin 13 kertaa Itä–Länsi-otteluun.Pelaajakortti pesis.fi .xcl http://www.pesis.fi/kilpailu/pelaajakortit/naiset-u-o/ == Saavutukset == === Pelaajana === * 7 SM-kultaa: 2003, 2005, 2006, 2007, 2008, 2009, 2010 * 5 SM- hopeaa: 2002, 2004, 2011, 2012, 2014 * 2 SM-pronssia: 2000, 2013 * 13 Itä–Länsi-ottelua: 1999–2000, 2002–2003, 2005–2013 * 1 Liitto-Lehdistö-ottelu: 2012 * Vuoden pesäpalloilija: 2009 * Kultainen räpylä: 2007 * Superpesiksen pudotuspelien arvokkain pelaaja: 2009 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1978 syntyneet Luokka:Kirittärien pelaajat Luokka:Peräseinäjoen Toiveen pelaajat Luokka:Vimpelin Vedon pelaajat Luokka:Suomalaiset pesäpalloilijat Luokka:Elävät henkilöt
Marjatta Arkela

Marjatta Arkela (s. 26. toukokuuta 1944) on uransa lopettanut suomalainen pesäpalloilija. Vuosina 1960–1973 Arkela pelasi naisten SM-sarjassa 100 runkosarjaottelua vain Jyväskylän Kirin joukkueessa. Ulkopelissä Vikmanin pelipaikka oli kopparina. Arkela valittiin 11 kertaa Itä–Länsi- otteluun.Pelaajakortti pesis.fi .xcl http://www.pesis.fi/kilpailu/pelaajakortit/naiset-a/ == Saavutukset == === Pelaajana === * 1 SM-pronssi: 1966 * 11 Itä–Länsi-ottelua: 1961–1963, 1966–1973 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1944 syntyneet Luokka:Suomalaiset pesäpalloilijat Luokka:Elävät henkilöt
Marita Karhunen

Marita Karhunen (s. 25. helmikuuta 1958) on uransa lopettanut suomalainen pesäpalloilija. Vuosina 1975–1993 Karhunen pelasi naisten SM-sarjassa ja Superpesiksessä 287 runkosarjaottelua Riihimäen Pallonlyöjien, Hyvinkään Tahkon ja Manse PP:n joukkueissa. Ulkopelissä Karhusen pelipaikka oli kakkospolttajana. Karhunen valittiin 12 kertaa Itä–Länsi-otteluun ja 6 kertaa Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/naiset-ka-kn/ Karhunen pelasi myös 10 kertaa Mestarit - Muu Suomi -ottelussa. == Saavutukset == === Pelaajana === * 4 SM-kultaa: 1979, 1980, 1981, 1984 * 3 SM-pronssia: 1978, 1983, 1985 * 12 Itä–Länsi-ottelua: 1976–1987 *6 Liitto–Lehdistö-ottelua: 1983–1988 *10 Mestarit - Muu Suomi -ottelua * Vuoden pesäpalloilija (3): 1979, 1981, 1983 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1958 syntyneet Luokka:Suomalaiset pesäpalloilijat Luokka:Elävät henkilöt
Baijerin kansannousu 1705–1706

Vuosien 1705 ja 1706 Baijerin kansannousu oli kapina itävaltalaista Habsburgin monarkiaa vastaan, joka valtasi Baijerin Espanjan perimyssodan aikana. Kapina alkoi marraskuussa 1705 ja loppui 18. maaliskuuta 1706. Henric L. Wuermeling kutsuu kapinaa modernin historian ensimmäiseksi vallankumoukseksi. ==Tapahtumat== Itä-Baijerin, Ala-Baijerin ja Innviertelin alueet olivat mukana kansannousussa. Kapinalliset ottivat haltuunsa linnoituksia ja kyliä. Braunaun parlamentin tapaaminen pidettiin joulukuussa 1705, siis kauan ennen Ranskan vallankumousta ja saksalaista parlamentarismia. Tapaaminen pidettiin Braunaussa, joka oli silloin osa Baijeria, 21. joulukuuta 1705 paroni von Paumgartenille kuuluvassa majatalossa. Kun kansannousu alkoi marraskuussa 1705, siinä oli mukana myös itävaltalaisia, mutta tämä muuttui, kun kapinalliset yrittivät vallata Baijerin pääkaupungin Münchenin. Epäonnistuneen hyökkäyksen seurauksena yöllä 25. joulukuuta 1705 itävaltalainen rivistö kohtasi talonpoikaisarmeijan Münchenin ulkopuolella Sendlingissä. Tämä taistelu tunnetaan nimillä Sendlingin murhan yö ja Sendlingin joulupäivän verilöyly. Baijerin Oberlandista tulleet kapinalliset joutuivat keisari Joosef I:n joukkojen lyömiksi. Tässä taistelussa kuoli noin 1 100 miestä Baijerin puolelta ja noin 40 miestä Itävallan puolelta. Jotkut kapinallisista tapettiin sen jälkeen kun he olivat antautuneet. Noin kaksi viikkoa myöhemmin 8. tammikuuta Aidenbachin taistelussa kuoli noin 4 000 baijerilaista, ja se johti kansannousun loppumiseen. ==Kansannousun loppu== 11\. tammikuuta 1706 kapinan valtuuskunta matkusti Salzburgiin neuvottelemaan rauhasta. 13. tammikuuta Schärdingin kaupunki antautui ja Chamin ja Braunaun kaupungit seurasivat sitä. Viimeinen antautunut kaupunki oli Burghausen, joka antautui 18. tammikuuta. ==Lähteet== * The History of Bavaria: From the First Ages, to This Present Year, 1706 Luokka:Espanjan perimyssota Luokka:Baijerin historia Luokka:Kapinat
Tiia Pöntinen

Tiia Pöntinen (s. 28. elokuuta 1978 Lapua) on uransa lopettanut suomalainen pesäpalloilija. Vuosina 1993–2011 Pöntinen pelasi naisten Superpesiksessä 395 runkosarjaottelua vain Lapuan Virkiän joukkueessa. Pöntisen kasvattajaseura on Lapuan Virkiä. Ulkopelissä Pöntisen pelipaikka oli kakkospolttajana. Pöntinen valittiin 12 kertaa Itä–Länsi-otteluun.Pelaajakortti pesis.fi .xcl http://www.pesis.fi/kilpailu/pelaajakortit/naiset-po-po/ == Saavutukset == === Pelaajana === * 4 SM-kultaa: 1993, 2001, 2004, 2011 * 2 SM-hopeaa: 1997, 2009 * 4 SM-pronssia: 2002, 2005, 2008, 2010 * 12 Itä–Länsi-ottelua: 1998–2000, 2002, 2004–2011 * Kultainen maila: 1999 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1978 syntyneet Luokka:Suomalaiset pesäpalloilijat Luokka:Elävät henkilöt
Jennifer Holt

Jennifer Holt (oikealta nimeltään Elizabeth Marshall Holt, 10. marraskuuta 1920 Hollywood – 21. syyskuuta 1997 Dorset, Britannia) oli yhdysvaltalainen elokuva- ja televisionäyttelijä. Hänen isänsä Jack Holt ja veljensä Tim Holt olivat myös elokuvanäyttelijöitä, ja kaikki kolme esiintyivät lännenfilmeissä, vaikkakaan eivät kertaakaan samassa elokuvassa. Holt sai roolin vuonna 1941 Hopalong Cassidy-elokuvasta Stick to Your Guns ja allekirjoitti sen jälkeen kuusivuotisen sopimuksen Universal-yhtiön kanssa. Tällöin hän otti käyttöön etunimen Jennifer.Holt´s daughter in films. Clipped From The Ottawa Journal 21.3.1942. Www.newspapers.com. Viitattu 14.4.2018. Kaikkiaan Holt esiintyi 45 elokuvassa, joista 37 on lännenfilmejä. Holtin mieluisin rooli oli vuoden 1948 elokuvassa The Hawk of Powder River, jossa hän esitti lainsuojattomien johtajaa. Holt esiintyi myös television lastenohjelmissa ja sai mainetta niihin sopivista roolihahmoista.Jennifer Holt. B-Westerns.com. Viitattu 14.4.2018. Holt oli naimisissa seitsemän kertaa, ja useat puolisot olivat elokuva-alalta. Puolisoista tunnetuin on näyttelijä William Bakewell. ==Lähteet== ==Aiheesta muualla== * Luokka:Yhdysvaltalaiset elokuvanäyttelijät Luokka:Vuonna 1931 syntyneet Luokka:Vuonna 1975 kuolleet
Bo Hopkins

Bo Hopkins (alk. William Mauldin Hopkins, 2. helmikuuta 1938 Greenville, Etelä-Carolina – 28. toukokuuta 2022 Van Nuys, Kalifornia) oli yhdysvaltalainen näyttelijä. Hän esiintyi uransa aikana lukuisissa elokuvissa ja televisiosarjoissa. Hän näytteli esimerkiksi elokuvissa Svengijengi ’62 (1973), Keskiyön pikajuna (1978) ja Juhlat ovat ohi (1979). Televisiorooleja hänellä oli muun muassa lännensarjoissa Virginialainen, Gunsmoke ja Bonanza sekä saippuasarjassa Dynastia. ==Elokuvia== *Dayton's Devils (1968) *Tuhannen koneen hyökkäys (The Thousand Plane Raid, 1969) *Hurja joukko (The Wild Bunch, 1969) *Viimeinen silta yli Reinin (The Bridge at Remagen, 1969) *Viskisota (The Moonshine War, 1970) *Macho Callahan – kuoleman kätyri (Macho Callahan, 1970) *Monte Walsh (1970) *Kesyttömät cowboyt (The Culpepper Cattle Co., 1972) *Pakotie (The Getaway, 1972) *Mies joka rakasti Kissatanssia (The Man Who Loved Cat Dancing, 1973) *Svengijengi ’62 (American Graffiti, 1973) *Valkea salama (White Lightning, 1973) *The Nickel Ride (1974) *Heinäsirkat (The Day of the Locust, 1975) *Kova sakki (Posse, 1975) *Kansas Cityn verilöyly (The Kansas City Massacre, 1975) *Tapporyhmä (The Killer Elite, 1975) *Pakorauta (A Small Town in Texas, 1976) *Lonkerot (Tentacoli, 1977) *Keskiyön pikajuna (Midnight Express, 1978) *Viides kerros (The Fifth Floor, 1978) *Juhlat ovat ohi (More American Graffiti, 1979) *Kuolettavat säteet (The Plutonium Incident, 1980) *Rodeo Girl (1980) *Tappava himo (Sweet Sixteen, 1983) *Muukalainen (Mutant, 1984) *Ympyrä sulkeutuu (What Comes Around, 1985) *Koston riivaama (The Final Alliance, 1990) *Bounty Hunter (The Bounty Hunter, 1990) *Verkossa (Center of the Web, 1992) *Pikku-Jon balladi (The Ballad of Little Jo, 1993) *Murha suorassa lähetyksessä (Radioland Murders, 1994) *Pahuuden järvi (Fever Lake, 1996) *Setä Sam (Uncle Sam, 1996) *U-käännös helvettiin (U Turn, 1997) *Aaveet (Phantoms, 1998) *Legendaariset Newtonin pojat (The Newton Boys, 1998) *Hämärästä aamunkoitoon 2: Texas Blood Money (From Dusk Till Dawn 2: Texas Blood Money, 1999) *8 sekuntia kuolemaan (Cowboy Up, 2001) *City of Ghosts (2002) *Shade (2003) *Open Window (2006) == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1938 syntyneet Luokka:Vuonna 2022 kuolleet
Triakontaani

Triakontaani eli n-triakontaani (C30H62) on 30-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Triakontaanin rakennekaava on CH3(CH2)28CH3, moolimassa 422,826 g/mol, sulamispiste 65,9 °C, kiehumispiste 451 °C, tiheys 0,8097 g/cm3 (vesi = 1,0 g/cm3) ja CAS-numero 638-68-6. Triakontaani ei käytännössä liukene veteen, mutta liukenee hieman etanoliin ja hyvin bentseeniin. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. Suoraketjuiset alkaanit C29 C30 C31 Nonakosaani Triakontaani Hentriakontaani == Aiheesta muualla == *PubChem: Triacontane *ChemBlink: Triacontane *Food Component Database (FooDB): N-Triacontane *Dr. Duke's Phytochemical and Ethnobotanical Databases: Triacontane *Pherobase: Floral Compound - 30Hy *Pherobase: Semiochemical - 30Hy Luokka:Alkaanit
Pindoni

Pindoni (C14H14O3) on aromaattisiin ketoneihin kuuluva orgaaninen yhdiste. Yhdistettä käytetään rodentisidina eli jyrsijätuholaisten torjuntaan. == Ominaisuudet == Huoneenlämpötilassa pindoni on keltaista tai ruskehtavankeltaista kiteistä ainetta. Yhdiste ei liukene veteen, mutta liukenee useisiin orgaanisiin liuottimiin. Vaikutusmekanismiltaan pindoni muistuttaa varfariinia. Se estää K-vitamiinistä riippuvaisten hyytymistekijöiden muodostumisen ja siten veren hyytymisen. Pindoni on myrkyllistä myös ihmisille ja sille altistumisesta oireina voivat olla runsas verenvuoto, veriset ulosteet ja vatsa- ja selkäkivut. == Valmistus ja käyttö == Pindonia valmistetaan dimetyyliftalaatin ja pinakolonin välisellä kondensaatioreaktiolla. Pindonia käytetään muun muassa Yhdysvalloissa, Australiassa ja Uudessa-Seelannissa kanien, hiirten ja rottien hävittämiseen. Alun perin yhdiste tuotiin markkinoille hyönteismyrkyksi. == Lähteet == == Aiheesta muualla == * Human Metabolome Database (HMDB): Pindone * Kyoto Encyclopedia of Genes and Genomes (KEGG): Pindone Luokka:K-vitamiinin antagonistit Luokka:Jyrsijöiden torjunta-aineet
Storm Shadow (ohjus)

Storm Shadow, ranskalaiselta nimeltään SCALP (Système de Croisière Autonome à Longue Portée) on brittiläis-ranskalainen lentokoneesta laukaistava risteilyohjus, jota valmistaa MBDA. Se perustuu aiempaan MBDA Apache -ohjukseen, joka on tarkoitettu kiitoteiden tuhoamiseen. Ohjuksen massa on 1300 kg. Se on täysin itsenäinen ja käyttää inertia- ja GPS-ohjausta ja maaston muotojen seurantaa (Tercom). Ohjuksessa on Turbomeca Microturbo TRI 60-30 -suihkumoottori, jonka ansiosta enimmäisnopeus on 0.8 Mach.https://www.airforce-technology.com/projects/storm-shadow-missile/ Viitattu 1.11.2018. Ohjusta voi käyttää Tornado GR4/IDS, Rafale, Saab Gripen, Mirage 2000D, Eurofighter Typhoon ja F-35 -koneissa. Se on tarkoitettu täsmäiskuihin liikkumattomia kohteita kuten lentotukikohtia, tutka-asemia, viestikeskuksia ja satamia vastaan. Yhdistyneen kuningaskunnan puolustusministeriö solmi 1,13 miljardin punnan sopimuksen MBDA Systemsin kanssa ohjuksen kehittämisestä vuonna 1997. Ranskan Direction Générale de l’Armement teki kehityssopimuksen samana vuonna. Italia ja Arabiemiirikunnat tilasivat ohjuksia 1999. Kreikka tilasi ohjuksia 2000 ja 2003 Mirage 2000-5 Mk2 -koneilleen. Ohjusta käytettiin ensi kerran taistelussa Irakin sodassa Operaatio Telicissä. ==Lähteet== * ===Viitteet=== == Aiheesta muualla == Luokka:Risteilyohjukset Luokka:MBDA
Mariam Hakobyan

Mariam Hakobyan armeniaksi Մարիամ Հակոբյան (s. 1949 Jerevan) on armenialainen kuvanveistäjä. Hakobyan valmistui Jerevanissa Valtiollisesta kuvataideinstituutista vuonna 1974 on kuulunut Armenian taiteilijaliittoon vuodesta 1979.http://www.panarmenian.net/eng/news/35636/ Hän on toiminut liitossa kuvanveistäjien jaoksen sihteerinä. Hän on perustanut NorEon- keskuksen jonka tehtävänä on auttaa armenialaisia taiteilijoita ammatillisissa kysymyksissä ja tuoda heitä esille maailman taide-elämässä. https://web.archive.org/web/20110514175700/http://www.myart.am/en/artists/view/mariam- hakobyan-36/1 Uransa varrella Hakobyan on pitänyt satoja näyttelyitä niin kotimaassaan kuin ulkomaillakin. http://hetq.am/en/article/50603 Hänen grafiikkaansa ja pienoisveistoksiaan on monissa yksityiskokoelmissa ja museoissa eripuolilla maailmaa. Hänet on palkittu Italiassa vuonna 1998, Kiinassa 2001, Liettuassa vuonna 2003 ja Venäjällä 2004. Itävallan armenialainen yhteisö tilasi häneltä teoksen Usko kunnioittamaan Armenian 1700 vuotta pitkää taivalta kristittynä valtiona. Teos on Wienissä. == Viitteet == == Aiheesta muualla == * http://www.mariamhakobyan.com/ Luokka:Armenialaiset taiteilijat Luokka:Vuonna 1949 syntyneet Luokka:Elävät henkilöt
Liukoselluloosa

Liukoselluloosa () on valkaistua kemiallista massaa, jonka selluloosapitoisuus on 95 prosenttia tai korkeampi. == Valmistus == Liukoselluloosaa valmistetaan samanlaisella prosessilla kuin tavallista selluloosaa sillä erotuksella, että hemiselluloosa liuotetaan pois ennen keittoa. Nimitys "liukosellu" juontaa tästä liuotusprosessista. 1980-luvun alussa liukosellua valmistivat Suomessa Rauma-Repola, Ahlström, Serlachius ja Keski-Suomen Selluloosa. Vuonna 1991 valmistus Suomessa loppui kokonaan, kunnes vuonna 2012 Stora Enson Uimaharjun tehdas aloitti liukosellun valmistuksen. Maaliskuussa 2021 Stora Enso ilmoitti lopettavansa liukoselluloosan valmistuksen. == Käyttökohteet == Liukosellusta voidaan valmistaa selluloosajohdannaisia, kuten viskoosia, selluloosa- asetaattia ja sellofaania. Suomessa valmistettu liukosellu myytiin lähes kokonaan Kiinaan kankaiden raaka-aineeksi. == Katso myös == *Selluloosa == Lähteet == Luokka:Paperiteollisuus
Kiiltonahkajäkälä

Kiiltonahkajäkälä (Peltigera polydactylon) on nahkajäkälien sukuun kuuluva jäkälä. Sen yläpinta on kuivana harmaanruskea ja kiiltävä. Alapinnan verkkosuonitus on ruskea tai musta. Liuskat ovat noin 10–15 millimetriä pitkiä. Kasvustot ovat enintään 20 senttimetriä halkaisijaltaan. Esiintyy koko Suomessa, mutta on Lapissa harvinaisempi. Kasvaa tienvarsilla ja kedoilla paljaalla maalla tai sammalilla kivien ja kallioiden raoissa. Kiiltonahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2), dolikorritsiinia (C32H54O3) ja peltidaktyliinia (C32H54O3). == Lähteet == == Aiheesta muualla == * Laji.fi: Kiiltonahkajäkälä (Peltigera polydactylon) * Luopioisten kasvisto: Kiiltonahkajäkälä (Peltigera polydactylon) * UniProt: Taxonomy - Peltigera polydactylon * Global Biodiversity Information Facility (GBIF): Peltigera polydactylon * Consortium of Lichen Herbaria: Peltigera polydactylon * Italic 7.0, The Information System on Italian Lichens: Peltigera polydactylon * PheroBase: Semiochemicals of Peltigera polydactyla Luokka:Nahkajäkälät
Piennarnahkajäkälä

Piennarnahkajäkälä (Peltigera ponojensis) on nahkajäkälien sukuun kuuluva jäkälä. Sen yläpinta on harmaa tai ruskettuva ja huopakarvainen. Alapinnan suonet ovat vaaleita. Liuskat ovat noin yhden senttimetrin levyisiä. Kasvaa paljaalla kivennäismaalla teiden varsilla ja kedoilla. Piennarnahkajäkälältä jäkäläaineet eli sekundaariset aineenvaihduntatuotteet puuttuvat. == Lähteet == == Aiheesta muualla == * Laji.fi: Piennarnahkajäkälä (Peltigera ponojensis) * Luopioisten kasvisto: Piennarnahkajäkälä (Peltigera ponojensis) * ITIS: Peltigera ponojensis * UniProt: Taxonomy - Peltigera ponojensis * Global Biodiversity Information Facility (GBIF): Peltigera ponojensis * Consortium of Lichen Herbaria: Peltigera ponojensis * Italic 7.0, The Information System on Italian Lichens: Peltigera ponojensis * PheroBase: Semiochemicals of Peltigera ponojensis Luokka:Nahkajäkälät
Jazmín Chebar

Jazmín Chebar (s. 1973 Buenos Aires) on argentiinalainen vaatesuunnittelija. Häntä pidetään yhtenä maansa parhaista suunnittelijoista ja hän suunnittelee "sekä rentoja että muodollisia vaatteita ranskalaistyylisiin boutiquehin". Chebarin vanhemmilla oli oma tunnettu muotiliike Buenos Airesissa. Tytär esitteli aluksi siellä omia suunnitelmiaan. Koulunsa päätettyään hän muutti New Yorkiin, missä hän opiskeli Parsons The New School for Designissä sekä muodin markkinointia että suunnittelua. Sen jälkeen hän työskenteli Valentino n ja Donna Chabarin ateljeissa. Kotimaahansa Chebar palasi vuonna 1997. Hän avasi oman liikkeensä ja kaksi vuotta myöhemmin uuden. Hän aloitti myös suunnittelemiensa vaatteiden viemisen Yhdysvaltoihin. Vuonna 1999 hänet kutsuttiin Pariisin muotiviikoille. Vuonna 2002 hän aloitti yhteistyön Claudio Drescherin kanssa tehdäkseen Chebarin tuotemerkistä kasvava ja merkki laadusta, yksilöllisyydestä ja eksklusiivisuudesta. Nykyään Chebar on maansa huippumerkki ja sillä on Argentiinassa 14 liikettä. Lisäksi liikkeitä on myös Boliviassa, Paraguayssa, Uruguayssa, Chilessä, Perussa ja Meksikossa. == Lähteet == == Aiheesta muualla == * http://www.jazminchebar.com.ar/ Luokka:Argentiinalaiset henkilöt Luokka:Muotisuunnittelijat Luokka:Vuonna 1973 syntyneet Luokka:Elävät henkilöt
Pentakosaani

pienoiskuva|Pentakosaanin rakenne Pentakosaani eli n-pentakosaani (C25H52) on 25-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Pentakosaanin rakennekaava on CH3(CH2)23CH3, moolimassa 352,691 g/mol, sulamispiste 53,3 °C, kiehumispiste 401,9 °C, leimahduspiste 120 °C (c.c), tiheys 0,812 g/cm3 (vesi = 1,0 g/cm3) ja CAS- numero 629-99-2. Pentakosaani ei käytännössä liukene veteen, mutta liukenee kloroformiin ja bentseeniin. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. Suoraketjuiset alkaanit C24 C25 C26 Tetrakosaani Pentakosaani Heksakosaani == Aiheesta muualla == *PubChem: Pentacosane *ChemBlink: Pentacosane *Food Component Database (FooDB): N-Pentacosane *Dr. Duke's Phytochemical and Ethnobotanical Databases: Pentacosane *Pherobase: Floral Compound - 25Hy *Pherobase: Semiochemical - 25Hy Luokka:Alkaanit
Mark Withers

Mark Withers (25. kesäkuuta 1947 Binghamton, New York – 22. marraskuuta 2024) oli yhdysvaltalainen näyttelijä. Hän esiintyi vuonna 1981 televisiosarjassa Dynastia, jossa hän näytteli Steven Carringtonin (Al Corley) ex-poikaystävää Ted Dinardia. Withers vieraili myös muun muassa sarjoissa Wonder Woman, Magnum, Santa Barbara, Dallas, Päivien viemää, L.A. Law, Matlock, Criminal Minds – FBI-tutkijat ja True Blood. == Lähteet == Luokka:Yhdysvaltalaiset televisionäyttelijät Luokka:Vuonna 1947 syntyneet Luokka:Vuonna 2024 kuolleet